SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 272

**2022. gada 3. martā plkst. 10.30**

Videokonferences formātā

Sēdē piedalās:

**komisijas deputāti**:

**Juris Rancāns**

**Edvīns Šnore**

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**uzaicinātās personas:**

* Iekšlietu ministrijas valsts sekretārs **Dmitrijs Trofimovs;**
* Iekšlietu ministrijas parlamentārais sekretārs **Mārtiņš Šteins,** Saeimas deputāts**;**
* Iekšlietu ministrijas valsts sekretāra vietnieks Juridiskā departamenta direktors **Vilnis Vītoliņš;**
* Labklājības ministrijas[Darba tirgus politikas](https://www.lm.gov.lv/lv/strukturvieniba/darba-tirgus-politikas-departaments) departamenta direktora vietniece **Ilze Zvīdriņa;**
* Labklājības ministrijas[Sociālās politikas plānošanas un attīstības departament](https://www.lm.gov.lv/lv/strukturvieniba/socialas-politikas-planosanas-un-attistibas-departaments)a direktore **Sanita Vasiļjeva;**
* Labklājības ministrijas[Sociālā darba un sociālās palīdzības politikas d](https://www.lm.gov.lv/lv/strukturvieniba/sociala-darba-un-socialas-palidzibas-politikas-departaments)epartamenta direktore **Ilze Skrodele-Dubrovska;**
* Labklājības ministrijas[Sociālo pakalpojumu un invaliditātes politikas](https://www.lm.gov.lv/lv/strukturvieniba/socialo-pakalpojumu-un-invaliditates-politikas-departaments) departamenta direktors **Aldis Dūdiņš;**
* Labklājības ministrijas [Darba tirgus politikas departament](https://www.lm.gov.lv/lv/strukturvieniba/darba-tirgus-politikas-departaments)a direktors **Imants Lipskis;**
* Zemkopības ministra biroja vadītājs **Jānis Eglīts;**
* Zemkopības ministrijas valsts sekretārs **Raivis Kronbergs;**
* Izglītības un zinātnes ministres padomnieks **Jānis Ozols;**
* Izglītības un zinātnes ministrijas valsts sekretāre **Līga Lejiņa;**
* Izglītības un zinātnes ministrijas Juridiskā un nekustamo īpašumu departamenta direktors **Raimonds Kārkliņš;**
* Izglītības un zinātnes ministrijas Izglītības departamenta direktora vecākā eksperte **Olita Arkle;**
* Kultūras ministrijas valsts sekretāres vietnieks kultūrpolitikas jautājumos [**Uldis Zariņš**](https://www.km.gov.lv/lv/darbinieks/uldis-zarins)**;**
* Kultūras ministrijas Mediju politikas nodaļas vadītājs **Kristers Pļešakovs;**
* Finanšu ministrijas konsultants **Jurijs Jenuševskis**;
* Finanšu ministrijas Komercdarbības atbalsta kontroles departamenta juriskonsulte **Ieva Mažuika;**
* Ekonomikas ministrijas valsts sekretārs **Edmunds Valantis;**
* Satiksmes ministrijas valsts sekretāre **Ilonda Stepanova;**
* Pilsonības un migrācijas lietu pārvaldes priekšniece **Maira Roze;**
* Latvijas darba devēju konfederācijas jurists, darba tiesību eksperts **Jānis Pumpiņš;**
* Latvijas Pašvaldību savienības padomnieks **Aino Salmiņš.**

**citas personas:**

Saeimas Juridiskā biroja vadītāja Dina Meistere, **vecākā juridiskā padomniece Līvija Millere, juridiskais padomnieks Mārtiņš Birģelis**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa un B.Veiskate**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

1. Ukrainas civiliedzīvotāju atbalsta likums (1369/Lp13) 1.lasījums.

2. Dažādi.

**J.Rancāns** atklāj komisijas sēdi, veic deputātu klātbūtnes pārbaudi un informē par izskatāmo darba kārtību un uzaicinātajām amatpersonām.

1. Ukrainas civiliedzīvotāju atbalsta likums (1369/Lp13) 1.lasījums.

**J.Rancāns** dod vārdu likumprojekta autoriem, aicinot atbalstīt likumprojektu bez priekšlikumiem, lai varētu to šodien pieņemt, un lai Valsts prezidents rīt varētu izsludināt (nākamajā nedēļā to varētu vērt vaļā un precizēt).

**M.Šteins** informē, ka Iekšlietu ministrija ir izstrādājusi un valdība ir atbalstījusi izskatāmo likumprojektu, kura mērķis ir pēc iespējas ātrāk un efektīvāk nodrošināt atbalsta sniegšanu Ukrainas pilsoņiem un viņu ģimenes locekļiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ, kā arī nodrošināt vispārēja atbalsta sniegšanu Ukrainas sabiedrībai.

Ar likumprojektu netiek atcelta vai mainīta patvēruma pieteikšanas un izskatīšanas procedūra, bet gan tiek noteikts papildu mehānisms, kā Ukrainas civiliedzīvotāji varēs ātri saņemt atbalstu, kā arī uzturēšanās un darba tiesības Latvijas Republikā.

Paredzēts, ka šis atbalsts strādās bruņotā konflikta norises laikā.

Kopā ar pašvaldību, ar civilajām aizsardzības komisijām (CAK) šobrīd tiek pieņemti Ukrainas civilo iedzīvotāju pieteikumi – jau saņemti 1158 pieteikumi. Pieteikumus pieņem VUGD, un kopā ar CAK tad veic atbalsta pasākumus.

Lūdz piedāvāto likumprojektu izskatīt steidzamības kārtā, ņemot vērā esošo situāciju. Nākamajā nedēļā piedāvās grozījumus.

**J.Rancāns** dod vārdu ministrijām, Tiesībsarga birojam un Juridiskajam birojam.

*Visi pārstāvji konceptuāli atbalsta likumprojektu, grozījumus iesniegs uz nākamo nedēļu.*

**J.Rancāns** pateicas sēdes dalībniekiem unaicina deputātus konceptuāli atbalstīt likumprojektu, tā virzību 1.lasījumam un steidzamību.

**J.Rancāns** aicina balsot par **steidzamības** noteikšanu šim likumprojektam.

*Notiek balsošana.*

*Par – 8 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins); pret – nav; atturas – nav.*

*Deputāti vienbalsīgi* ***atbalsta*** *likumprojekta* ***steidzamību****.*

**J.Rancāns** aicina atbalstīt **likumprojektu** konceptuāli un 1.lasījumam, un balsot.

*Notiek balsošana.*

*Par – 8 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins); pret – nav; atturas – nav.*

*Deputāti vienbalsīgi* ***atbalsta likumprojekta*** *virzīšanu izskatīšanai Saeimas šīsdienas plenārsēdē 1.lasījumā.*

**J.Rancāns** aicina noteikt **referentu** šim likumprojektam, aicina pieteikties brīvprātīgos.

*M.Šteins piesakās būt par referentu likumprojektam,* ***referents*** *par likumprojektu –* ***M.Šteins****.*

*Deputātiem nav iebildumu.*

**J.Rancāns** aicina noteikt **priekšlikumu iesniegšanas termiņu** šim likumprojektam.

**J.Rancāns** aicina virzīt likumprojektu **bez priekšlikumu iesniegšanas termiņa noteikšanas,** lai pēc pieņemšanas 1.lasījumā to uzreiz varētu pieņemt arī 2.lasījumā, bet nepieciešamības gadījumam aicina noteikt **priekšlikumu iesniegšanas termiņu –** **5 minūtes.**

*Deputātiem nav iebildumu.*

**LĒMUMS:**

**-** konceptuāli atbalstīt likumprojektu **“**Ukrainas civiliedzīvotāju atbalsta likums” (1369/Lp13)unvirzīt to izskatīšanai Saeimas šīsdienas plenārsēdē 1.lasījumā;

- lūgt Saeimu noteikt likumprojektam steidzamību;

- virzīt likumprojektu bez priekšlikumu iesniegšanas termiņa noteikšanas, bet nepieciešamības gadījumā lūgt noteikt priekšlikumu iesniegšanas termiņu – 5 minūtes;

- noteikt par referentu M.Šteinu.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 10.55.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E. Šnore